रास्ता रोकने से आक्रोशित लोगों का धरना-प्रदर्शन
{किशनगंज क्षेत्र के छीनोद गांव का मामला
भास्करन्यूज | बारां
छीनोदमें मुख्य मार्ग से तीन समाज की बस्तियों की तरफ जाने वाले आम रास्ते को एक जने द्वारा दबंगाई के दम पर रोकने से लोगों को परेशानी का सामना करना पड़ रहा है।
सरंपच से लेकर तहसीलदार को व्यथा बताने के बाद भी सुनवाई नहीं होने पर शुक्रवार को ग्रामीणों ने मिनी सचिवालय पर आकर गांधी प्रतिमा के सामने एक घंटे तक धरना-प्रदर्शन किया और कलेक्टर के नाम ज्ञापन सौंपा। छीनोद में मुख्य रास्ते को रोकने को लेकर दोपहर 12 बजे रैगर समाज, वाल्मीकि समाज सहरिया समाज के महिला पुरुष पूर्व सरपंच दीनदयाल नरवाला की अगुवाई में आए और मिनी सचिवालय के सामने धरने पर बैठ गए।
बाद में पुलिस की समझाइश के बाद कलेक्टर को ज्ञापन सौंपा गया। उन्होंने एक सप्ताह के अंदर रास्ता बहाल नहीं होने पर आंदोलन को उग्र करने की चेतावनी दी गई।
बारां. आम रास्ते पर हो रहे अतिक्रमण को लेकर मिनी सचिवालय पर प्रदर्शन करते ग्रामीण।
hin_Deva bho_Deva bho_Deva hin_Deva hin_Deva hin_Deva hin_Deva